У пошуках танцаў завіталі на Клічаўшчыну і знакамітыя госці – фалькларысты са сталіцы, у тым ліку ўдзельнікі танцавальнай экспедыцыі. Так, ёсць і такая экспедыцыя ў межах праекта “У пошуках народнай танцавальнай культуры”. Сярод іх – сябры грамадскага аб’яднання “Студэнцкае этнаграфічнае таварыства”: харэограф Алена Прохарава, арганізатар Клуба традыцыйнага танца “Сіта” Святлана Клепікава, музыкі капэлы “На Таку” Раман Ліхашапка, Аляксей Крукоўскі, Вераніка Анцілеўская і іншыя. Узяць хаця б Алену Ляшкевіч. Супрацоўніца Інстытута культуры Беларусі, займаецца вывучэннем нацыянальнага беларускага касцюма, з’яўляецца сябрам, кансультантам па ўсіх пытаннях захавання спадчыны на Клічаўшчыне для спецыялістаў раённага Дома культуры, мо і таму, што карані Алены – з Клічаўшчыны. Цяпер у райцэнтры жывуць яе бабуля і дзядуля, і яе вельмі цікавіць нацыянальны строй нашага рэгіёна.